text: Derfor er der rod i dine tv-kanaler
  01 december 2010 kl. 17.37
  Op mod en million husstande skal genindlæse kanalerne på deres tv.
  Det er kunderne hos TDCs kabel-selskab, YouSee.
  Selskabet har skrottet en række analoge kanaler og sender flere digitale kanaler i HD-kvalitet.
  Alle med gamle fjernsyn med billedrør uden en digital boks og digitale fladskærms-tv skal indlæse kanalerne igen.
   
  Husstande med fladskærm med DVB-C modtagere skal hente en særlig kode på YouSee's hjemmeside.
  
  Find manualen
  Ellers gælder det om at finde manualen til fjernsynet frem for at finde kanalerne og sortere dem.
  Husstande med gamle billedrørs-fjernsyn og digitale fjernsyn uden en DVB-C modtager eller en digital boks mister en række kanaler.
  Det gælder de tyske kanaler ARD og RTL, den svenske SVT 2, underholdningskanalen TCM og nyhedskanalen BBC World. Også lokal-tv i Esbjerg og Aabenraa bliver kun sendt digitalt.
  Kunderne kan opsige eller omlægge deres abonnement inden 18. december med virkning fra 1. januar.
  YouSee's hjemmeside.
  